open-index/open-wikipedia-markdown huggingface dataset:
Steinbach am Glan

**Schdääbach** (amtlich *Steinbach am Glan*) is ä Dorf met 890 Innwohner. 

## Laach
Schdääbach is gut 30 Kilometer vun Lautre weg, im Kräs Kusel. In nem Saidedal vum Glan laihts ganns am Enn uff ungefähr 300 Meter. De Name kommd wohl vun im Bach laihende Stää. 

## Gschischd un Daade
Es Dorf is 1355 es erschde mol in ner Urkund uffgeschrieb wor.  Frieja war in Schdääbach ä drittel vun de Lait jiddisch. Domols hats ach noch die Diamandeschlaifer un die Kohlegrub gebb. Die Grub war die letschd, wu noch in ganz Rhoilond-Palz uff war, bis 1959. Haisschedachs dun die Lait wannere in de schänne Wald, un gucke sich in de wunnerscheen Weschdpalz um. Im Wald zwische Schdääbach un Beerschborn is ä Naturfreundehaus. Es gebt aah noch meh Wannerwesche, wie der ins Horebachdahl. Dort is ä wunnerschä Plätzje, met Waiher und Buchewäldscher. Ach Käschdele gebts dert. Die nähschd Audobahnufffahrt is in Minschwiller, des wu gud 5 km weg is. Veel Lait wo in Schdääbach wohne schaffe in Lautre odder in Humborch.

## Websidd

* Internetpräsenz der Ortsgemeinde Steinbach am Glan
Steinfeld (Pfalz)

**Schdääfld** (amtlich *Steinfeld*) isch ä Ordschafd im Landgreis Siedliche Woischdrooß im Siede vun Rhoilond-Palz. Sie ghehrd zu de Verbandsgemää Berchzawre. 

## Geografischi Laach
Schdääfld licht am Rand vum Bewald in de Neeh vun de franzeesische Gränz. De Weschdwall vum Zwädde Weltkriech isch direkt durch de Ort gange. Reschde dodefunn kammer noch sääne: ä Schdick Heckerlinie und de Panzergraawe. Die Gechend in der Schdääfld zusamme mit de Nochberorde Schäädt, Kabbswaier und Schwääghoffe licht, werd „fiehschtrich“ genennd. Nochberorde sinn - de Uhr nooch - Nerrerodderbach, Follmersche, Wärd (dort wo'd Daimler isch, awwer aigendlich isch de wärdder Ordsdääl Schääd gemäänd), Scheiwehart, Salmbach (üwwer de Grenz im Elsass), Weiseburch (ach in Franggreich) und Kabswaier. Schdääfld und Kabswaier sinn zammegwaxe.

## Ordsgliederung
*Haubtorb *Schdääfld*
*Ordsdääl *Klääschdääfld*
*Ordsdääl *Baahhof Schääd*

## Gschichdliches
In ännere Urkund vum 4. April 1250 isch Schdääfld erschde Mool erwähnd worre. Im Johr 2000 hadd mer dann d 750-Johr-Feier ferahschdalded.

## Relichione
2007 worn 67,6 vun Hunnerd vun de Oiwohner kadolisch un 17 vun Hunnerd efangelisch. D reschdliche ghehrn ääner annere Relichion a oder worn ohne Relichion.ref>KommWis, Stand: 30.11.2007

## Bollidigg
### Gemäänerad
S Ärgebnis vun de Gemääneradswahle am 13. Juni 2004:
#SPD 46,2% (-3,0) - 9 Sitze (-1)
#CDU 39,0% (+1,2) - 6 Sitze (=)
#Freie Wähler 14,9% (+1,9) - 3 Sitze (+1)

### Berchermääschder

### Wabbe
D Blasonierung vum Wabbe lauded: *In Blau ein mit einem roten Schlüssel mit abwärts gekehrtem Bart belegter goldener Schrägbalken, beseitet oben links von einem quadratischen facettierten silbernen Stein, unten rechts von einem schwebenden gleichschenkligen silbernen Kreuz.*. Was in Pälzisch sofiel hääßt wie: *Im Blau ä mit ämme roode Schlissel mit ämme noch unne zeichende Schlisselbard belechder goldener Schreechbalge, seidlich links owwe ä quadradischer agschrechder Stää, seidlich rächts unne ä schwewendes gleichschenkliches silwernes Kreiz.*

S Wabbe isch 1983 vun de Bezirgsregierung Naischdadt genehmicht worre. De Schdää geht uff ä Siechel ausm Johr 1754 zurigg. S Kreiz erinnerd ans *Hochschdifd Schbaya* unn de Schlissel ans *Kloschder Waiseburch*.

## Kuldur un Sehenswirdichkeide
Jedes Johr find am erschde Juliwocheend s Haidelbeerernde- und Musiggfescht schtadd. Dodebei werd ä Haidelbeerbrinzessin gegreent.

## Werddschaft un Infraschtruggdur
### Verkehr
Schdääfld licht an de Aisebahschdregg Winne - Waiseburch un isch in de "Karlsruher Verkehrsverbund" (KVV) un in de Verkehrsverbund Rhoi-Neckar (VRN) eingebunne. Sälli Aisebahschdregg isch ä Dääl vun de "Pfälzische Maximiliansbahn". Am Haldepunkt Stääfld halden stindlich Regionalbahne noch Weiseburch un Neischdadt an de Woischdroß (iwwer Winne und Landaach).

## Persenlichkeide
In Schdääfld wuhnt de rhoiland-pälzische Minischderpräsident un ehmaliche SPD-Vorsitzende Kurt Beck.

## Einzelnachweise


## Websaide
Sonne

Die **Sunn** is de Schdern im Zentrum vum Sunnesyschdem. Die Sunn is än Gelwe Zwerg un beschdehd aus Zone mit schalefermiche Ufbau. Die ganze Planeede im Sonnesyschdem, wie ah unser Erd, kraise um die Sunn rum. Sei astronomischs Symbol isch .

## Literatur
* 1995: Wolfgang Mattig: *Die Sonne.* C. H. Beck, München 1995, ISBN 3-406-39001-3.
* 1996: Kenneth R. Lang: *Die Sonne – Stern unserer Erde.* Springer, Berlin / Heidelberg / New York, NY 1996, ISBN 3-540-59437-X.
* 2004: Michael Stix: *The Sun – An Introduction.* Springer, New York, NY 2004, ISBN 3-540-20741-4.

## Weblinks
Speyerer Tagespost

Die **Schbaijerer Daachesposchd** war ä Lokalzaidung in Schbaija, die vun 1952 bis zum 31. Dezemba 2002  erswchiene is. Ihrn Mondl (iwwerreschinale Deel) hodse zuledschd vum Monnema Morsche g'rischd.

B'sondas de loangjährischi Schefredaggder, de Journalischd un Audor Peter Schmidt isch do prägend g'wesd. De ledschde Schefredaggder war de Jürgen Gruler, der doan die Chefredaktionj vun de Schwedzinga Zaidung un de Hockema Daacheszaidung iwanumme hod.

## Oischdellung
De Grund fa die Oischdellung vun de Zaidung mid enere Schlussufflaach vun 5000 Egsmblare hod die Mediegrubb Haas, Aischndümer said 1999, mit moangelnde werdschafdlische Perschpektive oogewe. Viel vun de Abonnende hawen nooch de Oischdellung vun de Zaidung ned zu de loangjährische Konkurrens de Schbaijerer Rundschau, de Lokalausgaab vun de Zaidung Die Rhoipalz, gewegseld, sondan zua Naigrindung Schbaijerer Moascheposchd.

## Achiv
Die kombledd Joohresbänd wern una onerm vun de Pälsische Londesbibliotheeg Schbaija un im Schdadarschiv Schbaija uffkowe. Die Indanedversion vun de ledschde Joohre vum 6. Juli 1999 bis 31. Dezemba 2002, uug'fea 30.000 Adiggl, schdehen onlain zur Vafischung.

## Websaide
*Onlain-Aschiv vun de Schbaijerer Daachesposchd

## Vawais
Kranich

Die **Talgans** *(Grus grus)* orre a, im Hochdeitsche **Kranich** genannt, is key echdi Gans, 
sundern gehert zu de Familie vun de Kraniche (Gruidae). 

## Verbreidung un Vorkumme
Frieer hott die Talgans e großes Brutgebiet vun Eiroba bis Oschtsibierje gehatt. In Siedeiroba isse Mitte neinzehdes Jahrhunnert ausgerott worre, weil die Leewensräume kabbut gemach worr sin. Üwwerwinderungsgebiede gebts do awwer immer noch.
In Deitschland gebts a nur noch Reschdbestände im Oschde un im Norde, in de Palz sin se nimmi, ziehen awwer in große Masse drüwwer, wann Vochelzuch is. Weil mer als mo denkt, das wären die Gäns, was do am Himmel rumfliet un schreit, dodeher hott die Talgans ihrn Name. Sie sin also summers fascht nur in Nord- un Oschdeiroba zu finne, winders Nordweschdafriga un Siedfrankreich un Spanie.
Sie leewen im Sumpf, in Feichtwiese un ählichem Krembel vun Landschafde. Als Winderquartier meye ses, wann se e offeni Fläch mit Ääche druff finnen. Außerdem brauchen se seichte Gewässer in de Näh, wo se sogar drin schlofe dun.

## Nahrung
Die Talgans is en Allesfresser. Insgesamt esst se mehr Planse, summers is awwer a viel tierisches Zeich mit drin, wie verhältnismäßich große Insekte, klennere Wirbeltiere un Reewermer. Se esse a Neophyte wie Mais un Grumbeere, awwer a summers Getreide, Bohne un Erbse un winders Eichele un Olive.

## Verhalde
Talgäns han e intresandes Verhalle. Mer glääbt zum Beispiel, das de typische "gruh-gruh"-Ruf zur Begrießung vun Artgenosse do is.

### Fottplansungsverhalle
Talgäns sin mit 5 bis 6 Johr geschlechtsreif. Balz is no de Ankunft in de Brutgebiede. Bei de Balz tanzt es Männche mit erhobne Schawwel, un dodebei schmedderts trombedeardiche Geraische rum. Hott sich e Päärche gefunne, bleibts meischdens leewenslänglich zamme, bried nur ey mo ihm Johr, womits im April aanfängt. Außerdem sin se Borrembrieder, un bauen ihr Neschder geere uff nasse Stelle un am libbschde uff klenne Inselcher. Wann gebried werd, erkennt mer e ausgeprägdes Territorieverhalle, was sunscht net do is. Die bis zu drei Eier sin olivegree bis reedlich-braun un hen graubraune Flegge druff, awwer nit so aarisch. Wann die Klenne ausgeschlippt sin, gehe se im Alder vun ääm Daach ausm Nescht.

### Fluchtverhalle
Talgäns sin aig schreckhaft un lossen en Mensche net näher als dreihunnert Meder ran. Wann die Viecher wo sin, wo se sich net auskenne dun, sin se nochemo Vorsichdicher. An große Treffpunkde, wo alle Talgäns vun weither kumme, kanns a schonnemo sin, dasse än uff hunnertfuchzich Meder ranlosse. 

### Zuchverhalle
Talgäns ziehe meischdns inerre Keilformation. Die is besonnerschd prakdisch, weil do immer die abgehetzde Vechel im Windschadde flien kenne, un wann se sich ferdich ausgeruht hen, üwwerhole se die annere alle un gehen selber an die Spitz. Der Vochel, der vorher an de Spitz war, kann sich dann ausruhe un hinne flien. Im Zuch flien Familieverbände zamme un trenne sich net.

## Syschdematik



## Weblinks

Seit im Natur-Lexikon üwwer Talgäns, Hochdeitsch
Taillenwespen

**Tallje-** odder **Schnierwefze** (ladeinisch: *Apocrita*) sin äni vun zwee Unnerordnunge vun de Hautfliggler. Fä se tybisch is, dass se e diefi Oischnierung vorm letschde Segment vun ihrm Kärwer hawwe, ma sescht aa Wefzetallje dezu. Di Oischnierung ligt net, wie ma mååne kennt, zwischem Middel- (Thorax) un em Hinnerleib (Abdomen), nä, die ligt zwischem vordere Deil vum Hinnerleib, em Propodeum, un em hinnere Deil devu, em Gaster. Des Propodeum is bei de Talljewefze mit em Middelleib (Thorax) verwachse. Seller Kärwerdeil heeßt bei ene Mesosoma. Dursch die Oischnierung is des Hinnerdeil vun de Talljewefze äußerscht beweglisch.

## Interni Syschdematik

Zu de Talljewefze ghere di Wefze, di Biene un di Ämänze. Es gibt oinzeln, in Grubbe un in Schdaade lewende Arde. Di weiblische Tiere hawwe en Schdachel. Des is urschbringlisch en Legschdachel, wo awwer bei viele Arde zumne Wehrschdachel umgewandelt is. Die Arde, wo des noch in Legschdachel is, werre in da Deilordnung Leegimme (Terebrantia) zammegfaßt, die Arde mit eme Wehrschdachel in sellere vun de Schdeschimme (Aculeata).
Tokio

**Tokio** (aa: Tokyo, jabanischi Schrift 東京, Tōkyō ) is e Schdadt in de Region Kantō im Oschde fun de Insel Honshū in Japan. Frieher war Tokio e glennes Fischerdorf. Seit 1603 is dort es politische Zentrum und die Fewaltung fun Japan, seit 1868 is se a Hauptstadt. Auserdem hat de jabanische Kaiser sei Palaschd in Tokio. 

Tokio is eichendlich kä Schdadt meh - seit 1943 is die Schdadt in 23 eichestänniche Stadtbezirge uffgedält un jeder Bezirg is jetzt selwerd e Schdadt. In alle Bezirge zusamme wohne iwwer 8 Millione Inwohner.
Telefon

Ä **Telefon** (aa *Delefon*) is e Elektrogeräte für die Durchleitung von Gesprächen über Entfernungen. Es Telefon wurd im 19. Jahrhunnert entwickelt und seitdem immer verbessert. So hot a heitisches Telefon en Speicher für Telefonnummere un Name. 

Wern noch un noch von Smartphones abgleest un ergänzt.

## Webpeidsch

* Museumsstiftung Post und Telekommunikation – Berlin, Frankfurt, Hamburg und Nürnberg
* Museum für Kommunikation – Bern
Theodor Verhas

Da **Theodor Verhas** (* 31. Auguscht 1811 in Schwetzinge; † 1. Nofember 1872 in Heidelberg) war in Moler vun da Romandik.

Da Theodor Verhas is, uf Aaregung vum Landschaftsmoler Ernst Fries, uf di Akademie in Minsche gange, wo er sisch de Heinrich Heinlein als Vorbild rausgsucht hot. Als erschdes Werg is e naduralischdisch gemolde Waldlandschaft, wu 1835 ausgschdellt worre is, vun da Effendlischkeit beacht worre.

Noch em Abschluß vun da Ausbildung is da Verhas noch Heidelberg gezoore, wo er erscht Ufträäg fär Aquarelle un Zeischnunge zu Kupferschdisch, Illuschdrazione un Albumblädder grigt hot. Wie er sisch nochemol in Minsche ufghalde hot, hot er edlische kläänere Ehlgemälde gschaffe, wu vun Kunschdveroine un Prifatlait erworwe worre sin. 1856 is da Verhas widder noch Heidelberg zuriggkumme. Dort war er dischdisch kinschdlerisch dedisch un hor aa Unnerrischt gewwe. Aus derre un der nochfolgende Zeit schdamme newer edlische Eelbilder un Aquarelle aa soine viele Bleischdiftzeischnunge mit Heidelberjer Motive, wu bei de Tourischde soinerzait ajg beliebt ware.

Zum Nochloss vum Verhas ghere außer viele Skizze un Zeischnunge aa ugfähr 400 Eelgemälde.

## Im Netz

*Der Ardikel basiert uf are freie Iwwersedzung vum Adikel „[[:de:Theodor Verhas|Theodor Verhas]]“ aus da [[:de:|daitsche Wigipedia]].**E Lischt mit de Audore dort is [http://de.wikipedia.org/w/index.php?title=Theodor_Verhas&action=history do] zu finne*
Stachelbeere

Di **Truuschel** *(Ribes uva-crispa)* (middla un Weschd-Palz) (), **Grusselbeer** (Kurpalz, middla un siedlische Vorderpalz) odder **Gruschel** (närdlische Palz un Rhoihesse) is e Hansgetrauweart.

## Beschreiwung
Di Truuscheleheck werd uugefehr e Meeder hoch. Di Frischt sinn am Aafang grie, schbeeternaus werrn se bei manche Sorde reetlich. Auße sin so e paar Heercher draa, wo aussiehn wie Schdachele - doher a de Name Schdachelbeer. Schmecke duun se seierlich, vor allem wann se noch net ganz raif (odder ma saat aach zeirich dezu) sinn.

## Ekologie
Ursprünglich war di Truuschel wahrschoinlich nur im Himalaya verbreitet, hot dann awwer ihr Verbreitungsgebiet ausgedehnt, unn is dann im verzehde, fuchzehde Jahrhunnert kuldiviert wor. Di Planz wachst uf mäßisch druggische bis frische, nährschdoff- un basereische, oft aa kalkhaldische Beede. In da Nadur kummt se in Gebisch, Wäder un Aue vor un kann Schadde verdraare.

## Schunschdisches
Die Name Truuschele, Gruschel odder Grusselbeer kummen alle vun latainisch *grossularia*

## Quelle
### Änzelnochweis
Uetersen

**Uetersen** [] is e Stadt im Landkreis Pinneberg in Schleswig-Holstein in Deitschland. Die Schdadt hat e Flughafe und de greeschte Rosegarde vun Norddeitschland und ugfähr 17.800 Oiwohner. Uetersen is gut 30 Kilometer vun Hamburg weg. Im Atlas kann ma nochgucke, des is 53°41´nördlicher Längegrad unn 9°40´vum östliche Breidegrad.
Im Durschschnitt lied es ganze ebbes iwwer 6 Meter iwwerm Meeresschpiggel. De Stadt nennt man och *Rosenstadt Uetersen*.
Verbandsgemeinde Grünstadt-Land

Die **Verbandsgemää Grienschdadd-Land** (amtlich *Verbandsgemeinde Grünstadt-Land*) is e Verbandsgemää in de Palz unn kehrd zum Londgrais Derkem. In de Verbandsgemää leewe 19.933  Lait uff 104,86 km², dodemit hot sie ä Bevelkerungsdischt vun 190 Oiwuhner/km² (2012). De Birgamaischda iss Reinhold Niederhöfer vun de SPD. Zur Varbandsgemää Grienschdadd-Land ghere 16 Gemainde, die Verwaldung liegd in de Verbandsfraie Schdadt Grienschdadt.

## Gemainde im Verband
* Baddebersch (Palz)
* Bissersem
* Bockrem
* Dirmschdoi
* Ebertsem
* Gerolsem
* Grooßkalbach
* Kinnrem
* Kirschem
* Kläkarlbach
* Laumersem
* Mertesem
* Nailaininge
* Owwasilze
* Obrischem
* Quirnem

## Websaide
Houmpäidsch vun de Verbandsgemää Grinnschdadd Land
Wahre-Jesus-Kirche

Die **Waahr Jesus Kärsch**, ä u-abhängischi Kärch, wu 1917 gegrind worre iss, iss ä chinesischi Unnergrupp vunn de Pingschtbeweschung des Grischdedum, die korz nooch 1900 endschdonne iss. S'gibt uugfähr 1,5 Millione Gläuwische uff alle finf Kontinende. Änni vunn ihre Dokrin iss de Glaawe on die ausschließlich Göddlischkeit vumm Jesus, des heest, die Lehr vunn de Dreieenischkeit werrd abgelehnd. Die 10 wesentliche Lehre vunn de Waahr Jesus Kärsch sinn:
# De hailische Gaischt 
# Die Daaf
# Die Fußwaschung
# Die heilisch Kommunion 
# Ruh ferr die Seel 
# Jesus Grischdus 
# Die Biewel
# Die Erleesung 
# Die Keerch 
# Die Widderkunft
Wale

Die **Wale** *(Cetacea)* sin e Saigediergaddung mit ug'fähr 80 Arde. Faschd alle Walarde lewen im Meer, e baar ach in Sißgwässer.

## Syschdemadik
**
**Iwwerklass**: (Gnathostomata)<br />
**Reihe**: 	Landwirbeltiere (Tetrapoda)<br />
**Klass**: Saigediere (Mammalia)<br />
**Unnerklass**: Hehere Saigediere (Eutheria)<br />
**Ordnung''': 	Wale

## Ardde
De Blauwal, is es greschde lewende Säugedier das es im Momend uf de Erd gebd.
Es gebd awwer a noch annere Arde wie zum Beespiel: Buggelwale, Potwale, Schweenswale, Killerwale, Grönlandwale.

Die Delfine sin aa Wale wie zum Beeschbiel de große Tümmler.

## Webpeidsch

* Wale und Delphine
* Die Welt der Wale und Delfine
* Wale, Delfine und Menschen
* Unterwasserlärm durch Sonar – SWR2 Wissen Radiobeitrag vom 17. Oktober 2008, 26 min
Vertrauensärztlicher Dienst

De **Vadrauensäazdlische Dienschd** (**VäD**) isch ä Oirischdung vunde Londesvasischerunge inde Abdailung Grong'gevasischerung gwesd. S'ischde Voalaifa vunde haidische Medizinische Dienschd vunde Grong'gevasischerung.

## Gschichd
De VäD hodd soi Zendrum fas Bundeslond Rhoilond-Palz in Schbaija kabd, wu in de bairisch Zaid a die Vawaldung vunde Palz gwesd isch.

De VäD isch 1925 s'easchmol gsedzlisch g'rescheld worre un hodd 1934 de Beomdeschdadus grischd, domidn Vadrauensäazd uuabhengisch gescheniwwa de Grong'gekasse soi konn. Fa ä longi Zaid hawwen die Äazd unnasuchd, ob die Laid a wirglisch grong'g sinn. Ab 1969, wu donn die Lohnfoadzahlung duasch die Awaidgeewa bai Grong'ghaid oigfiead worre isch, sinn die Unnasuchunge weesche Awaidsuufehischkaid zurigg gonge. Die Grong'gevasischerunge hawwen donn midde Zaid imma mea die Äazd fadie B'rodung gnudzd unde Dienschd ausgbaud. 

Im Joa 1989 ischde VäD inde Medizinische Dienschd vunde Grong'gevasischerung (MDK) nai g'reescheld worre un in die gsedzlische Grong'gevasischerung vunde Londesvabend iwwagonge.

## Webpeidsch
* Zur Objektivität verpflichtet
* Bericht über die Erfahrungen mit der Begutachtung der Arbeitsunfähigkeit durch den Vertrauensärztlichen Dienst (VäD) und über das Zusammenwirken der Kassenärzte (Kassenzahnärzte), der Krankenkassen und des VäD 

## Vawais
Westheim (Pfalz)

**Weschde** (amtlich *Westheim*) is en klennes Dorf im Germersche. Es wurd schun in de Jungstoizait besiedelt. Urkundlich wurd's erschda 787 vum Karl em Große genannt. Hait wohnen ugfähr 1.800 Lait in Weschde.

## Geographie

Weschde liechd zwische de zwee greeßere Schdädt Landach unn Schbaya. Nachbagemäände vun Weschde sinn, im Weschde beginnend, noom Uhrzaischasinn: Loscht, Wingerde, Schwechnem, Lingefeld un Germersche. Im Siede vun Weschde dudd sisch de Bellemer Wald aschdregge, dorsch wellen die Druslach unn die Kwaisch fließe dudd. Däälwääs dudd die Kwaisch die Gemäändegrenz im Siede bilde unn minded 5 km waida esdlisch in de Rhoi. Ach de sogenonnde Hofgraawe dudd dorsch de Ord fließe.

## Gschischd
### Oiwuhnerendwigglung

## Websaide

* Webuffdridd vunde Oadsgmoinde Weschde
* Veabindsgmoinde Lingefeld
Weinberg

E **Wingäd** is ä Fläsch, die wu dezu dient, Woischdögge se planze unn se dann hinneno se ziehe. Unsa Wingäd präsches gonze Bild vun unsam Woibaugebied Palz.

## Gschichd
Wingäd gäbds bai uns in de Palz schun said dä Reemazaid. Im Middlalda gabs wie in gonz Oiropa en große Uffschwung, awwe aach denooch hen ma uns guud halde gekennd: es Klima ande Woischdrooß is hall schun ebbes Bsunärschdes.

## Uffbau
Iwwelischawais wern bai uns die Wingäd zailewais óóglehd, ned wie in Siede su ofd, mid Äänzlschdockzihung. Mär schdelld en Drahdrohme mid Schdeja uff un mid Drääd als Rankhilfe loßd die Rewe die Drääd long wagse.

## Webpeidsch
Weinkeller

En **Woikella** is en Lagerraum fier Woiflasche unn -fässa, wänn ma se ned wuonnerschd logern konn. Dord is de Woi weege de dischdere Umgewung unn de konschdande Klima gäschitzt vor schädliche Eiflisse vunn de Umweld. Seldena werd de Woi inn Glosballons, Ampfore unn Kunschdschdoffkanischdern im Woikella uffghobe.

Woikella sinn maischdens unnerirdisch oogelegd, wail donn des obdimale Klima fer die Lagerung vum Woi gewährlaischded iss.

## Bedingunge
Woi konn bai Temperature zwische 7-18°C gelagerd werre. In Frongraisch werd ä Temperatur vun 13°C benudzd, welle guud fer ä korzfrisdische als aa longfrisdische Lagerung iss. Man muss beachde, dass de Woi bai ner niedrischeren Temperatur onnerschd raifd als bai ner heheren.

## Debadde
### Aggdive odda passive Kihlung

De Winza muss sisch endschaide, obba Aggdiv odda passiv kihle will. Bai ennere aggdive Kihlung muss ä hohi Wärmedämmung vorhanne soi unn misse ordnungsgmäß konschdruierd soi. Sie brauche ä Klimaaalaach unn Kihlsyschdeme, um die rischdische Temberadur unn Lufdfaischdischkaid uffreschd zu erhalde. In droggene Regione muss mer sisch aa mer um die rischdisch Lufdfaischdischkaid kimmere, in de maischde Regione is des awwa kää Problem. Bai ennere passive Kihlung muss mer de Woi in ennere kihle Umgeewung laachere (z.&nbsp;B. im Unnergrund) midd geringe jahreszaidlische unn täglische Temberadurschwangunge. Passive Woikella sinn wennischa bereschebar als aggdive, dodefür sinn die Koschde niedrischa.

### Faischdischkaid
Viele Eggsperde betone die Wischdischkaid vun de Lufdfaischdischkaid bai Woilaacherung. De Woikridigga Matt Kramer säschd, dass in ennere Flasch immer ä reladivi Lufdfaischdischkaid vun 100% garandierd is, egal wie feschd de Korke druffsidze dudd odda wo die Flasch lieje dudd.  De russische Woieggsperde Alexis Lichine argumendierd, dass ä geringi Lufdfaischdischkaid en Problem is, wail ansunschde de Korke ausdroggne dudd. Es werd empfohle, Kies uff de Bode zu schidde unn en bissl Wasser druffzukibbe, um die needisch Lufdfaischdischkaid uffreschd zu erhalde. Die bekånnde fronzesische Woikella henn ä Lufdfaischdischkaid vun 60%.

## Webpeidsch

* Mea iwwade G'welwekella als Woikella
* Breton, Félicien : Conditions of wine storage
Wein

De **Woi** is ä Getränk, was mer aus de Trauwe vun de Woireewe heaschelle duud. 

## Heaschdellung
Im Wingäd wän im Häbschd die Trauwe vom Schdog genumm, „gelese“ wie mär sähd, un zur Kälda gfahre. Des issä grußi Press, wu de Moschd aus de Trauwe presse duud. Dän Moschd loßd mär donn in gruße Fässa or nuch greßän Tanks vagäre. Vagäre häßd, daß die Heef dän Zucka zu Alkohol un CO2 umbaue duud. Desdeweje is im Woi Alkohol drin, unn wann mer zu viel dovun dringe dud, werd em ganz daamelisch im Kopp.

## Sunschdisches
In de Palz werd de Woi in de Regel aus em Schobbeglas getrunke, wo en halbe Liter noigeht. In annere Gegende hat mer kläänere Gläser fer de Woi. Mär konn de Woi a mit me bissel Sprudel mische, des is dann en Schorle. *"Unn wonn",* wie Kurt Dehn seehd, *"die Pälzer Woi trinke, donn werre se luschdisch. Donn fongge se ô zu singge."*

In de Palz dud's die Woischdrooß gewwe, die durch die Woiderfer fiert vun Bockrem im Norde bis noch Schweiche im Siede.
Weinbiet

Es **Woibiid** isn Bärsch reschds on de Egg vun de Roiewene ins Lombreschda Dahl, also diregd bai Naischdadt. Mid 553 m ü. NN iss ääna vun de heegschde Bärsch iwwahaubd in de Palz. 

## Laach
Womma om Fuß vum Bärsch long gehd, kennd ma inzwische faschd schun saache, es Woibiid dääd *in* Naischdadt laije: vum Lombreschda Dahl iwwa die Rhoiewene bis ins Maisedählche enoi umgibd die Schdadt den Bärsch, när im Weschde, so scheinds, is gaa kää Bebauung, wail do die annän Bärsch sin. Do kimmd mer donn uf de owwerschde Wolfsburschwesch. Awwe gonz su isses doch nuch nid: Es Woibiid lihd genau in de Mid zwische Lombräschd un Gimmldinge un is begrenzd vu de Rhoiewene im Sidoschde, em Lombräschda Daal im Siedweschde, em Linbärscha Daal im weschde un em Gimmldinga Daal im Nordoschde, wu mär vun Gimmldinge zum Foschdhaus Rudschdaisch kimmd. Uff de onnere Soid vum Gimmldinga Daal lihd de Stawebärsch.

## Baude
Owwe is en 136 m hoche Sendemaschd, en klääne Aussischdstuam un mindschd zwää Haisa, ääns is ä Wädschafd.

## Weblinks
Wolfsburg (Burg)

Die **Wolfsbursch** is ä Ruin, wu 130 m iwwerm Lambreschder Daal laihd, des sinn 270 m iwwer NHN. Am Ordsoigong vun Neischdadt hod se solle die nei Schdadt schidze un is mid oor kordz vuur oor noo derre oogfonge worn. 

## Gschichd
*S ärschde Mol gschriwwe hänse devuu anno 1255, wo sese nuch in guudm Ladoi vun *Castrum Volfperg *un* Nova Civitas* gschriwwe hän, wie se de Lichdeschdeiner Albreschd gried hod - gelehnd nadierlisch. Desdeweje aa *Lehen.*
*Schbäder, verzehhduback, hon do die Vodchde vum Kuurferschd gewoohnd.
*1525 hen se glai zwäämol die Baure gried un leer geraamd, awwer denooch isse wijer renowiehrd worn.
*1633 hen se donn die Kaiserlische nunnergebrennd bis uff die Grundmaure un said sellemols isses ä Ruin gbliwwe.
*Die Neischdadtä 1848er hen donn im Märze ihr Demograadisch Nazionalfeschdsche gfeierd un Schwazz-Rud-Gold gflaggd.
*Im ledschde Johrhunnerd hen se in de Fuchdscher inerem all Keller ä glää Wochendbewirdung uffgemaahd un midde Reschdaurierug oogfonne.

## Haid
Die Bursch is 140 m long, awwer ned meer wie 30 m brääd, weil de Fels so schmal un long is. Zum Bersch hie, wo die meerschde Verdeidschungsoolaache waan, is schunn faschd alles wiehr hochgezooch gen, vumm Reschd hen se die aal Bausubschdanz gsicherd un die Bääm erum abgschloche, daß mer die Ruin aach vumm Daal aus siehe konn.

## Kwellscher
*[„Wolfsburg“](http://de.wikipedia.org/w/index.php?title=Wolfsburg_(Burg)&oldid=62961241) in de daidsch Wikipedia.
*Rhoilonpälzisch Bursche-un Schlesserverwaldung
YouTube

**YouTube** [ˈjuːtjuːb] is än am 14. Februar 2005 vun Chad Hurley, Steve Chen un Jawed Karim gegrindedes Internet-Videoportal wu ma koschdelos Videos añgugge un naiñschdelle kann. Des Unnernehme is am 9. Okdober 2006 vun Google ufkaaft worre, awwa fiirt soi Gschäfde selbschdschdändisch waida. Verfiigbar is Youtube in 34 Schbrochwersione, darunna a in doidsch, awwa laida nedd in Pälzisch. Finanziire duds sisch Youtube dorsch Werbung. Youtube iss des greeschde Internet-Videoportal iwwahaubd. Uff YouTube konn mer sisch en Account ooleche unn hot donn aa en Kanal, dem mer en Nååme gewwe konn. Uff dem Kanal konn mer donn sai Videos hochlade unn ausschdelle. Mer konn aa Kanäl vun onnere, welle aim gfalle, abonniere unn kriechd naie Videos vun dem uff de Schdardsaid õõgezaigd. Mer konn aa Videos vun onnere kommendiere unn bewerde, awwa nur wann mer õõgemeld isch. Do YouTube zu Google kehrd, konn mer sisch mid saim Google-Account aa bai YouTube unn onnerschdrum õõmelde.

## Pälzisch uff Youtube
Es gebbd kee Pälzisch Schbroochwersion vun YouTube, desweege nudze die maischde Pälzisch-Babbler die Daitsch Version. Videos midd Pälzischer Schbrooch naizuschdelle is drodzdem meglisch. So find mer uff YouTube Musigg vun de Anonyme Giddarischde odda es Telekollech Pälzisch vum Christian Habekost. Bsunnere Uffmerksamkaid hot de Benudza Leffl, wella Persone in bekonnde Film uff luschdische Wais nai synchronisierd. Uff de Ärml genumme worre is schun Darth Vader unn de Dschabba vun "Star Wars", de Obdimmus Praim vun "Dronsformers" unn de Kurgan vun "Hailänner". 

## Websaide
*Schdardsaid vun YouTube
*Em Leffl soin YouTube-Kanal
Zwiebelkuchen

**Zwiwwlkuche** is ä häzzhafd-defdisch Pälza Schbezialidäd, ähnlich em „Flammkuche“ or'r de lodringa „Quiche“. Mer belehdn dinne Hefedaisch midnärem Gemänge vun kläägschniddne gedinschd'de Zwiwwele, laischd óógebrodnem, kläägwärfldem Raischaschbeck un Soß vun Jokuad or'r waiße Kees or'r Schmand or'r sauer Sahn, un Milsch, Ai, Kimml, Päffa un Salz. Des wädd donn wie ä Pizza im Oofe gebacke un is bsunnärschd mim Naie zamme ä vun de bekanndeschde Pälza Schbezialidäde. 

## Weblinks
Zwiwwlkuche im Kochbuch vun de Wikibiescha
Zweiter Weltkrieg

De **Zwädde Wäldgriech** ischde ledschd große Griech fer Oiropa, Deitschland un schlußendlisch aa fa die Palz gwest. In dem Griech sinn vum 20. Joahunnad alli wischdische Lenda betailischd gwesd. Weil der ned bloos mid Geweere un Kanone gfierd worre is, wiede Erschde Weltkriech, sinn viel Laid an de Front un inde Schdedt umkumme, wuma mid Bombe in Schutt un Asche geleschd kabd hod. Außerdem hawwen die Amis in Japon zwää Atombombe gezind, je äni uff Hiroshima un uff Nagasaki, wu donn viel Laid gschdorwe sinn.

## Gschischd
Oogfange hods mitm Ogriff vunde Deitsche unnerm Hitler uff Pole. Die ham ohne vorher was ze saache odder zu schreiwe am 1. September 1939 ogriffe. Unn die Japona hawen die Amis in Pearl Harbor am 7. Dezember 1941 ogriffe un do hod dann die USA aach mit oigegriffe. Desweschee isses dann än Weldgriech worre un net bloos än oiropäische Griech.

## End
Sieger ware äm End dann die Aliierde, verlore hewwe die sogenennte Achsemächt un am 8. Mai 1945 hamse die bedingungslose Kapitulation unnerzeichent.

## Webpeidsch

* '''' inde *Virtual Library Zeitgeschichte* baim Hischdorische „Centrum Hagen“
* '''' (Bundesärwetsgemeinschaft *Politische Bildung*)
* ''Die daidsch Kabidulazion 1945'' im Bundesaaschiv
Apple iOS

**Apple iOS** is a Betriebssyschdem ufm iPhone, iPad und iPod Touch vun Apple. Es is urspringlisch e mol fir des ärschde iPhone entwiggelt worre. Es wurd Anfang 2007 de Öffentlichkeit vorgestellt un wurd ärschdmalisch im Summer vum gleische Johr ufm ärschde iPhone oigsetzt. Wie's Pãdã uffm Desktopreschna OS X basierd ah iOS uff UNIX. S Bsunnarä is der Apple App Store ä stark oigschrängdi Bakeedvawaldung, mid därre ma Endnutzabrogramme inschdalliere konn. S waa die ärschd Bakeedvawaldung, wo populär gworrä is, wesweesche viel Laid ah määne dass Apple s Konzept erfunne hädd. Des is awa ned woah: Bakeedvawaldunge gibts bai GNU/Linux schun länga.

## Indanedduffdridd
* Offiziell iOS-Indaneddpräsenz
* Funkzjone von iOS
Erpolzheim

**Ääbelsem** (amtlich *Erpolzheim*) an de Daitsch Woischdroß is en Ort im Londkrääs Derkem in de Palz. Er hot 1.167 Eiwuhner uffre Fläsch vun 3,6 km².

## Geographie
Ääbelsem liechd in de Verbondsgemää Fränsm im Oschde vum Londkrääs Derkem, unn trotz sai Laach im Norde vun de hiechelische Woischdrooß im Weschde vun de Rhoiewene, dodd wos in die Haardt unn de Pälzerwald iwwergehd. Näggschdgreeßere Schdadt is Derkem im Siedweschde. De Bach Isenach dudd dorsch de Ord fließe.

## Gschischd
Ääbelsem is uff ä Salhofgrindung vum frängische Sibbefihrer Erbol zerickgånge Im Joor 781 isses als *Erbholfesheim* es erschde mol urkundlisch erwähnt.

## Bolidig
De Gemäänderad dudd aus 16 Midglieda bschdehe unn hot sisch in ennere personalisierde Vahäldniswahl am 7.Juni 2009 zammegsedzd. De Ordsbirgamaischda is de Vorsidz vum Gemäänderad.

Sidzvadäälung im Gemäänderad:

 

## Wärdschafd unn Vakea
Weee emn guude Ääbelsemer Bode werd do Schbargl õõgebaud. Aa Obschd werd kuldivierd, wobai de indegrierde Obschdbau prämierde Frischd hervorbringe dudd. So wie in de annere Orde an Woischdrooß dudd aa Ääbelsm am milde Klima profidiere unn dudd wie die Woireewe aabaue. Ääbelsm hot im Zåmmeschluss midd Kallschdadt ä Winzagenosseschafd, zwee Winzahef unn vier Woigiida:

*Weingut Hubach
*Winzerhof Horst Koch
*Weingut Kohl
*Weingut Herbert Koob & Sohn
*Winzerhof Ruth Mayer
*Weingut Veddeler

Ääbelsem hot en Haldepungd an de ääglaisische Schdregg Naischtadt an der Woischdroß - Derkem - Fränsm - Grinschdadt, außadem gebbds in de Ordsmidd in de Heh vun de Kärsch ä Bushaldeschdell, welle vun Buss vun de BRN Linie 453 befahre werd.

## Sehn unn Teschder vun Ääbelsem
*Georg Ludwig von Maurer (1790–1872), Jurischd, Reschdshischdorigga und Bolidigga.

## Websaide
* 
* Wappe vun Ääbelsem
* Ääbelsem an de daitsch Woischdroß
*Said iwwer Ääbelsem uff de Websaid vun de Verbondsgemää Fränsm

## Qwelle
Gesangbuch

E **Gsangbuch** esch e Bichl wu Kerschelieder fär zum Singe drin sin.
Genaugnumme is ä jedi Liedasammlung, wo fär ä bschdimmdi Grupp inäräm Bichl zammegedrooche is, ä Gsangbuch, also aach es Kommersbuch vunde Schdudende, orra die Wandalieda vun Juchndgruppe, awwa es mehrschd - un inde Palz ausschließlich - sin dodemid die Gsangbicha färde Goddesdienschd gmäänd.

In de kadohlisch Kärsch hääßd es agduelle Gsangbuch „Goddeslob“ un is said 2013/2014 die zwett ganz nai beawaide Fassung unnä däm Nóóme. Di evangelisch Kärsch hot said 1994 es „Evangelische Gsangbuch“.

## Gschichd

Saidm Middlalda gäbds inde Kadolisch Kärch Gsangbicha mit lidurgische Gsäng, des waare Gsäng ausm Gregorianische Choral un die waan fär Chor un Schola - es Volg häd jo aach nix demid oogfange gekännd, wails ned hod lese känne un aach kää Ladain vaschdonne.

Ärschd inde Vorreformadzion hodmär GmoindeGsangbicha zammegschdelld, wo Lieda inde Volgsschbrooch drin waan. Ääns vunde ärschde gaabs baide Beemisch Brieda; anno 1501 un 1531 hodde Waiße Michl ä daitsch Põõdõõ dodezu erausgebrung.

Die Reformadzion hod donn do so richdich Schwung enoigebrung. So is 1564 es *Etliche schöne christliche Gesäng wie dieselbigen zu Passau von den Schweizer Brüdern in der Gefenknus im Schloss durch göttliche Gnade gedicht und gesungen warden* - inde zwädd Ufflaach „Ausbund“ genännd. Des wärd baide Amisch haid noch vawend.

De Ludda selwad hod Kärschelieda gschriwwe, wo haid noch gsung wärrn, grad wie die vum Jesuidepada Schbee. Helfa waa in därre Ändwiglung nadialich de Buchdrugg, wo praiswerde Biecha als Massewaar iwwahaabd ärschd meechlich gemachd hod. 

In dänne Gsangbicha waa don aach ä Gebedssammlung, Oolaidung fär zum Bede, Abschnidde vum Kadechismus etc. drinne.

Midde Zaid hän sich die Lieda äm jewails naie Schdiel oogebaßd, awwa imma ware die Gsangbicha regional, vum Bischof genehmichd. Ärsch im 20. Jh. hod don ä vehemende Ändwigglung oigsedzd zu mea modernere Lieda un die ärschde iwwaregionale Gsangbicha wie es Goddeslob 1975 un es Evangelisch Gsangbuch sin erausgekumme, baide aach mid gemoinsame ekomenische Lieda, mid tradizionelle un mid naije.

## Trivia
Bekannt worre is de Spruch:
*Hut, Gebiss, Gsangbuch, ich hab alles debei.*

Außerdem tun die Pälzer alsemol die annere Lait verwirre, wennse froochen, ob se e Wort mit X wissden. Unn weil do käm was oifallt, sacht de Pälzer: Ei des Gsangbuch. Dann lachen alle Pälzer un die annere schitteln de Kopp.
Pfälzer Autoren

In de Palz gibt es ä meng Autore, die wu Gschichte schreiwe.

Pälzer, die Krimis schreiwe:
*Harald Schneider, der kummt aus Schbaya und lebt in Schiwwerschdadd
*Bernd Franzinger, der kummt aus Lautre
*Monika Geier, die wohnt in Thaleischweiler-Fröschen
Hausschwein

Die **Wutz** is die zahm Form fun de Wildwutz und werd wahrscheins seid 9000 Johr als Haustier gehal. Wutze sin wie Mensche aa Allesfresser un ernähre sich fun Tiere un fun Blanze. Die weiblich Wutz hääst Sau, die männlich Ewwer. Aus Wuzzeflääsch meschd mär die beschde Wärschd un die Haud kommä endweda zu närem bsunnärschd waisch Leda gärwe (laida ned sea haldbaa) oddee mär mäschd Schelatine draus - wammär se ned ääfach midfuddan duud. Die Därm duud mär roinische un nidzd se fär Worschdhaid.

Die Wutz is e feschder Bestanddääl fun de Pälzer Kisch: Pälzer Lewwerworschd, Saumaa, Wellflääsch un Hausmacher Worschd (Lewwerworsch, Blutworschd und Schwaademaa) bestehn aus Schwoineflääsch. Im Pälzerwaldlied werd es Schlachtfescht, e Hausschlachtung bei dem Wellflääsch un Worschsupp gess werd, besung:

  "Do werd die Wutz geschlacht, un werd draus Worschd gemach'".
Wurstbrühe

**Worschdsupp** oder **Metzelsupp** isch des, was iwwerich blaibd, wenn ma Brieh- und Kochwärschd herschdelld. Di Wärschd wärre nämlich in Wasser gaare geloßd - ned gekochd, sunnan bai 80°C - wo mär vorhea aach es Wellflääsch gekochd had. Un wail allwail mol ä Worschd blaze duud, kriehd di Supp en faine Worschdgschmack. E gude Worschdsupp ghead zu änjedem Schlachtfeschd. 

Frija sin aach als die Kinna ausde Nochbaschafd losgschiggd worrn midde Milschkann, fär Worschdsupp zu hole, un in schlechde Zaide waa des fär viele die äänzich Meechlischkaid, aachemol ä bisje Fedd zu grieje. Die Worschdsupp is donn kaldgeschdelld worrn, fär doß mär am negschde Daach es Fedd - beschdes Schwaineschmalz - hod abheewe gekännd. Des is donn inde Schmalzdieschl kumme un die Supp is mid voagekochdm Gemies un Grummbeere zammegschidd un ufgekochd worn un middach orra oownds hods än kräfdiche Oitop gäwwe. Un des vunde Kinna, woos am mehrschde needich ghad hod, hod därfe minärrem Knärzje orra zwää es ärschd es Fedd aus de Kann dietsche.

Schbäda sin donn die Schlachdfeschd als mea zuriggonge un die Worschdbrieh, wu mär inde Medzgaraie griehd hod, waa viel dinna, grad genuch, fär ohne Wassazugab Gemies drin zu koche - im Griech un inde Noogriechsjoa waas awwa trodzdäm än gsuchde Leggabisse un fär monchn die äänzich Meechlichkaid zu iwwaleewe.

Haid wärd Worschdsupp fasd när noch vun selwad schlachdende Resdorããs uff die Kaad gesedzd un is mehrschd schun long voahea ausvakaafd, voabschdelld orra reserviad. När in klääne Därfa, wus efda nuch Hausschlachdunge gäbd, konn mär noch ä wägglisch guud Worschdsupp griehe.
Winnweiler

Die Ortsgemäänd **Winnwiller** (amtlich *Winnweiler*) laid im Dunnersberschkrääs in Rhoilond-Palz (Daitschlond) unn is Sitz vunn de Verbandsgemäänd mimm selle Naam. Zu Winnwiller kehre 3 Ordsdail.  In Winnwiller lewwe 4.646 Lait uff 21,8 km², dodemid lewwe 213 Lait uff eem km². Winnwiller liegd uff ner Heh vun 240 Meder iwwerm Meeresschbiegl.

Der jetzische (ehrenamdlische) Birgamaischda iss Rudolf Jacob vun de CDU. Winnwiller hot e Pardnaschafd mid der fronzesisch Gemaind Saint-Laurent-Nouan.

## Gschischd
Des erschdemol erwähnd worre iss der Ord im Johr 891 als Winidowilary, was so ebbes wie "Gehefd bai Bauerlond" heeßt. Winnwiller hot johrhunnerdelong zur Grafschafd Falgeschdää kehrd, iss awwa donn zu Lothringe kumme unn bis zur fronzesische Revoludsion zu de Habsburger.

## Bolidig
De Gemainderad beschdehd aus 20 Radsmidgliedan, die en ehrenamdlische Ordsbirgamaischda als Vorsidz henn. Die Gemainderadswahl hot am 7.Juni 2009 schdaddgfunne. Die Ergebnisse vun 2009 unn 2004:

## Wärdschafd
In Winnwiller hot die Priavdbrauerai Bischoff ihrn Sidz. Die Firma Mobotix endwiggeld IP-Kameras im Gewerbeparg Langmail.

## Websaide

* Houmpäidsch vun Winnwiller
* Said vun Alsenbrueck-Langmeil - Oadsdeel vun Winnwiller
TSG 1899 Hoffenheim

Die **TSG 1899 Hoffenheim** isch en Varain aus em Sinsemer Schdadtdail Hoffe, wu im Johr 2008 in di Fussballbundesliga uffgschdiege isch. Awwer ned nur d Herremånnschaft sondern aa di A- und B-Juniore kigge in da hegschde daitsche Schbielklass und di B-Juniore sin 2008 zum erschde Mol daitscher Maischder worre.

Die TSG 1899 Hoffenheim werd vum Dietmar Hopp gferdert, wu selwa aus Hoffe isch und au in de Jugendmånnschaft vun Hoffe gekiggt hot.

Seit em Janua 2009 schbielt die ersscht Herremånnschaft nime im Dietmar-Hopp-Stadion in Hoffe sondern in da Rhoi-Negga-Arena in Sinse.

## Weblinks

* TSG 1899 Hoffenheim
Dörrenbach

**Derrebach** (amtlich *Dörrenbach*) isch e glennes Dorf in Näh vun Bärschzawere un iwwa dausend Joa ald.

## Laach un Umgeewung
### Laach
Derrebach liehd in Näh vun Bärschzawere, genaugenumme so ugfeer zwä Kilomeder ewegg, ään Kilomeda weschdlisch vun de siedliche Woischdrooß un siedweschdlisch vun Bärschzawere. S liecht imme Dahl, wod nimmie waiderfahre kannschd. Awwer duschd dai Audo abstelle und geschd ä bissel spaziere.

### S Derfl

S is a arrisch schäänes Derfel. Die Hauptstrooß hat viel alde Fachwerhaiser unn es gibt e scheenes Renaisance-Fachwerkrothaus, was mer gesänne hawe solld. Dann gibts do aach noch ä aldi Wehrkerch mit Mauere drumerum, die ä Simultankärch isch, werd also vun de Kadoligge wie vun de Prodeschdande zamme genutzt. Far Fremde oder Lait, die s Derfel nit kennen, gibbds aach a Fierung durch de Ort. 

### Drumerum

Ums Derfel erum isch alles voller Keschde. Im Herbscht fallen weche dem immer die Gäälfiesler iwwe Derrebach her und dun Keschde sammele. De Hausberch vun Derrebach is de Schdeffelsberch. Der hat ä Aussichtsdurm druff, kannsche die Trebbe hochlaafe und dann vun owwe runner gugge. Wenns Wedder gut is, kammer ganz schaeh wait gugge, die Gäälfiesler sogar, je nohdem wosse her sinn, bis hääm. Newerm Schdeffelsberch isch de Kolmere met ner kleene Kabell, äm Kraizgang und än kläne Kalvariebärch. Dort sin jedes Johr an Vadderdach und a sunscht Wallfarde, es gibt ä Goddesdienscht und was zu Ässe un ze Dringge. Vorm Derfel lichen die Wingert, wie de Derrebacher Wonneberg, die jedes Johr än guder Woi hervorbringe. Wemmer dann aach genuch rumgeloffe isch, kammer dann de Woi in ääm vun dänne Reschdaurands dringge oder glaich baim Winzer prowiere und dann mitnemme. 

Aach die Kapell uffm Kolmbärsch ghead zu Derrebach.

## Kuldur

Die Derrebacher, ma nennd se aach die Esel, hänn ern äächene Theaderverain, der an de Eselsbiehn iwwers Johr immer widder luschdische Stigger schpielt, die mer sich agugge solld. Ma saacht aach, es wär s Dornreesel vun de Palz. Uff jede Fall werd jedes Johr a Dornreesel gekreent, was dann es Derfel iwwerall bresendieert und aach sunscht immer debai isch. Die Derrebacher faiern gärn und gut. An de Derrebacher Kerb gibds sogar a Umzuch. Die Kerb isch noch richdich original, mit Kerweredd, so wie sichs gheerd. Wichdich zu erwähne isch aach noch es Faierwehrfeschd, jedes Johr mit der Löllbacher Dorschdlöscher zu Gaschd. In de ledschde Johre isch aach noch e Waihnachtmarkt dezukumme. Do kannschde noch korz vor knabb Geschengge kääfe. Viel Kurgäschd kumme um sich met dem beschde Gliehwain zu kuriere um wirrer gsund se wärre. Aach wenn de Nachtwächter gsunge hat, und die Laid sollen schloofe gehe, isch dann noch lang kää Ruh.

## Gschichd
Die ärschd Ärwähnung dadiad uf 992. 1992 hän se er dausendjehrisches Beschdehe gfaiert. 

## Websaide

* Internetpresens vun de Oadsgmoinde Derrebach
* Priwaad Internetpresens vun Derrebach unde Umgewung
* Websaid vun de Eslsbien
Hemshof

De **Hemshof** isch de äldschd Schtadtdail vun Ludwichshafe unn kehrd zum Ordsbezirg nerdlische Inneschdadt. Er war erschd än Bauernhof un do in de Näh war die Rhaischandz, schbäder ware nur 4 Schdroße, die Behlschdroß, die Korze Schdroß, die Hemshofschdroß un die Fabrikschdroß. Nerdlisch vun Hemshof liegd die Anilin. Im Hemshof wohne 16.720 Lait uff 1,58 km², er hot dodemid ä Bevelkerungsdischd vun 10.582 Oiwuhner/km². De Hemshof hot ä Auslännerodail vun  43,8%, die maischde Migrande kumme aus de Tirkai, Italie unn dem ehemolische Jugoslawie.

## Gschischd
Bis zur Schdadtgrindung vun Luddwischshafe im Johr 1853 is de Hemshof en Bauernhof uff de Gemargung vun Friesnem gewessd. Uff de haidische Gemargung vum Hemshof henn sisch aa de Ganderhof, de Rohrlacha Hof unn de Gräfenaua Hof befunne. 1870 bis 1910 hot sisch de Hemshof zu em Schdadtdääl vun Luddwischshafe endwiggeld unn is zu em Wohngebied fer die Arwaider vun de Anilin worre. Said de 60er Johr siedle sisch im Hemshof bevorzuchd Auslänner õõ.

## Kuldur

De Reschissör Hermann Basler hot ab 1920 de erschde daitsche Weschdern in Luddwischshafe gedrehd. Als Schdadischde hot er Midglieda vum Adledeklub Hemshof genumme, die hot mer desweege aa "Hemshof-Indiåner" genennd.

Im Hemshof gebbds es Prinzregende-Theada unn die Hemshofschachdel, welle baide Schdigga uff Pälzisch ufführe.

## Persenlischkaide

Die Hemshof-Friedel, welle die Lait midd ihre derwe Lieder unnerhalde hot, hot longe Zaid im Hemshof gewuhnd.

De Reschissör Wilhelm Dieterle is im Hemshof gebore worre.

## Websaide

## Änzlnochwees
Kandel (Pfalz)

**Kannel** isch ä klänni Schdadt im Südoschte vunde Palz. In Kannel wohnen 8.379 Laid. Kannel lichd am nerdliche Rand vum Bääwald, umgfehr 12 Kilomeder vun de franzeesische Grenz un edwa 10 Kilomeder vom Rhei weg. Die Poschtlaidzahl vun Kannel ist 76870, die Telefonvorwahl 07275. 

Frieher war Kannel ä Stroosedorf, wie ma se in de Siedpalz ganz ofd finne kann. Inzwische isch die Schdadt awwer ach in die Brääd gewachse. Bis in die Midd vom zwanzigdschde Johrhunner hot's nur die Schdadtdääle Owwerkannel (im Weschde), Middelkannel (in de Midd) un Unnerkannel (im Oschde) gäwwe. Kurz vorrem zwädde Weldkriech hänn se dann im Siede d' Siedlung als neie Schdadtdääl gebaud. Seid de Kriech rum isch, sinn dann ä paar Neibaugebiede dezukumme. Näwer de eischendliche Schdadt gäbt's noch die Ordsdääle *Minnerschlache* (uff hochdeitsch *Minderslachen*) und *Heefe* (uff hochdeitsch *Höfen*). Said 1937 hot Kannel 's Schdadtrechd. Burchemääschder isch said 2004 de Tielebörscher Gindher (uff hochdeitsch Günter Tielebörger) vun de SPD.

## Literatur
* Nauerth, Hans: *Die Bienwaldstadt Kandel - Wissenswertes aus der Geschichte von Kandel und der näheren Umgebung mit Bildern aus der Vergangenheit*; Kandel 1981;
* Esser, Werner und Keppel, Ute: O*rtsfamilienbuch Kandel - Die Familien aus Kandel von Beginn der Aufzeichnungen bis 1900*; Kandel 2009; ISBN 978-3-938031-54-4

## Weblinks

* Internetpräsenz vun de Stadt Kannel
Freiwillige Feuerwehr Oppau

Die **Freiwillisch Feierwehr [[Ludwigshafen-Oppau|Obba]]** is än Deil vun de Feierwehr vun de Schdad Ludwichshafe am Roi. Sie is äni von drei Freiwillische Feierwehre in Ludwichshafe un beschded im Moment aus sechs Fahrzeische un etwa dreisisch Männer und Fraae. Ääns vun denne Fahrzeische is än LKW fer Dekontamination bei Großschadenslache der vom Bund gestellt werd. Die Freiwillische Feierwehr Obba hot newem Brandschutz, de technische Hilfe un de Dekontamination aach die Versorschung mit Esse und Drinke bei äm gößere Oisatz als Uffgab. Des Geräädehaus vun de Freiwillisch Feierwehr Obba is mit de Wache 2 vun de Berufsfeierwehr uffm Gelände von de Wache 2 unnergebrocht.

## Weblinks
Webseid von de Freiwillische Feierwehr Obba
Kirn

**Kiere** (dt. *Kirn*) is e Schdadt mid rund 8.200 Oiwuhnern im Londkrääs Kraiznach im Hunsrick (Litzlsoon) wo es Kierer Bier herkimmt. Kiere iss Sidz vun de Verbondsgemää Kiere-Lond, awwa kehrd selwa nedd dezu unn iss verbondsfrai. 

## Geografie
Die Londschafd werd vun de dief oigeschniddene Däler vum Hahnebach unn de Nahe geprägd. Die Talsohle sinn zum greeschde Dail dischd besiedeld, die schdaile Häng ubebaud unn bewalded. An mansche Schdelle raage Quarzidfelse aus de Baime hervor. Bsunnerschd markond sinn die Owwerhauser Felse, de Kallefels unn die Wehefelse nerdlisch vun de Schdadt. Die Inneschdadt werd vum im Hunsrick endhubbsende Hahnebach dorschflosse, weller wennich schbäda in die Nahe minded. Schdadtbildprägend iss de Schdoibruch, weller sisch nerdlisch vun de Inneschadt bis zur nerdlische Schdadtgrenz erschdreggd. Di Gemaagung reischt vun 179 bis 386 m Heh i. NHN.

## Gschischd
Kiere iss des erschdemol im Johr 841 erwähnd worre. De Schinderhannes hot in der Geschend sein Uwese getriwwe. 1796 iss er in Kiere oigeschberrd worre, konnd sisch awwa befraie.

## Bolidig
De Schdadtrad beschdehd aus 24 Radsmidgliedan, welle bai de Kommunalwahl am 7. Juni gewähld worre sinn. Sidzveatailung im gewählde Schdadtrad:

## Wärdschafd
Kiere hot als "Schdadt des Leders" in gonz Daitschlond Beriemdhait erlongd. Vun de ehemolische Lederfabrigge sinn hait maischdens nur die Firmesidz gebliwwe. Bekonnd iss Kiere außadem fer des Kierer Pils, welles in Kiere gebraud werd. Greeschder Arwaidgewwa iss die SIMONA AG. De Tourismus hot in de ledschde Johr an Bedaidung zugenumme.

## Schbrooch
Di lokale Mundaat werd als "Kierer Platt" bezeischent. Di gemeinhie agzebtierde Schbroochgrenz zwische de Rhei- un de Moselfränggische Dialegde, di sogenannde das-dat-Linje, läft umiddelbaa wesdlich vun Kiere dursch. Doher find ma edlische Iwwergangsmerkmole. In da änzische schbroochwisseschafdlische Monografie iwwer di Kierer Mundaat wedd se weje da das-dat-Linje un annare phonedische Merkmole (z. B. eme Iwwerwiege vun Monophtong gejeniwwer Diphtong) zum Rheifränggische gereschent. Da Audor vun ere vergleischende Daaschdellung kummt dageje, soinerseids weje da „quantitative Entwicklung der Vocale“, zum Schluß, daß di Mundaat zum Moselfränggische ghert.

Da Dialegd ghert zum Hunsriggische.

## Weblinks

* Offiziell Houmpäidsch vun de Schtadt Kiere

### Änzlnochweis